CELEX: 22006D0074
Language: sk
Date: 2006-06-02 00:00:00
Title: Rozhodnutie Spoločného výboru EHP č. 74/2006 z  2. júna 2006 , ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

7.9.2006   
            
            
               SK
            
            
               Úradný vestník Európskej únie
            
            
               L 245/45
            
         
      ROZHODNUTIE SPOLOČNÉHO VÝBORU EHP č. 74/2006
   z 2. júna 2006,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 40/2006 z 10. marca 2006 (1).
            
         
               (2)
            
            
               Je vhodné pokračovať v spolupráci medzi zmluvnými stranami dohody na implementácii a rozvoji vnútorného trhu.
            
         
               (3)
            
            
               Protokol 31 k dohode by sa mal preto zmeniť a doplniť, aby táto spolupráca mohla pokračovať po 31. decembri 2005,
            
         ROZHODOL TAKTO:
   Článok 1
   Článok 7 Protokolu 31 k dohode sa mení a dopĺňa takto:
   
               1.
            
            
               Slová „roky 2004 a 2005“ v odseku 6 sa nahrádzajú slovami „roky 2004, 2005 a 2006“.
            
         
               2.
            
            
               Za odsek 6 sa vkladá tento odsek:
               „7.   Štáty EZVO sa od 1. januára 2006 zúčastňujú na činnostiach Spoločenstva týkajúcich sa tejto rozpočtovej položky všeobecného rozpočtu Európskej únie na finančný rok 2006:
               
                           —
                        
                        
                           
                              Rozpočtová položka 02.03.01: ‚Implementácia a rozvoj vnútorného trhu’.“
                        
                     
         
               3.
            
            
               Slová „odsekoch 5 a 6“ v odsekoch 3 a 4 sa nahrádzajú slovami „odsekoch 5, 6 a 7“.
            
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (2).
   Uplatňuje sa od 1. januára 2006.
   Článok 3
   Toto rozhodnutie sa uverejní v sekcii EHP a v prílohe EHP k Úradnému vestníku Európskej únie.
   
      V Bruseli 2. júna 2006.
      
         
            Za Spoločný výbor EHP
         
         
            Predseda
         
         R. WRIGHT
         
      
   
   
      (1)  Ú. v. EÚ L 147, 1.6.2006, s. 63.
   
      (2)  Nie sú uvedené žiadne ústavné požiadavky.